open-index/open-wikipedia-markdown huggingface dataset:
Dispasjør

**Dispasjør** er en beskjeftigelse hvor man arbeider «dispasje», det vil si oppgjør ved «felleshavari», havari i situasjoner hvor det er tap av både skip og last. Å beregne disse tap og fordele dem på interessepartene er ofte komplisert og krever betydelig kjennskap til erstatningsrett, forsikringsrett og andre juridiske temaer. Virksomheten krever i tillegg «paratkunnskap», siden tidsaspektet kan spille en betydelig rolle under havarier, for eksempel ved at skip står utsatt til på selve havaristedet eller i nødhavn, hva som ofte krever strakstiltak for å redde verdier.

Mange forsikringsselskaper ordner havarisaker gjennom egne havarikonsulenter. 

## Norge
I Norge måtte en dispasjør inntil 1999 avlegge dispasjøreksamen, den holdes bare om det er oppmeldt nok kandidater, og en kandidat måtte ha minimum juridisk embetseksamen og siden ha tilegnet seg kunnskaper i faget ved selvstudium og eventuelt ved å arbeide hos en dispasjør. 

I Norge har det siden 2012 bare vært én dispasjør.

I oktober 2018 sendte Justis- og beredskapsdepartementet et forslag om å nedlegge dispasjørordningen ut på høring. I desember 2023 ble det imidlertid oppnevnt ny dispasjør.

## Referanser
Sunnmørsbanken

**Sunnmørsbanken** var en bank som ble opprettet i 1975 ved en sammenslutning av Sunnmøre Kreditbank og Privatbanken. Banken ble kjent som en svært lånevillig bank i jappetiden, noe som førte til store tap. I  1988 hadde banken tap på utlån på 570 millioner  kroner  og tapte dermed det  meste av sin egenkapital. Etter en aksjenedskrivning gikk Forretningsbankenes sikringsfond inn med ny kapital og overtok dermed styringen av banken. Sunnmørsbanken ble overtatt av Kreditkassen i  1991.

## Kilder
*Nordea om bankkrisen og fusjonen
Hallvard Eika

**Hallvard Eika ** (født 5. desember 1920, død 17. mai 1989) var en norsk agronom og politiker (V). Han var landbruksminister i Per Bortens regjering fra 21. august 1970 til 17. mars 1971 og handelsminister i Lars Korvalds regjering i perioden fra 18. oktober 1972 til 16. oktober 1973. 

Eika var formann i Norges Bondelag fra 1955 til 1966. 

I 1969 ble han valgt inn på Stortinget for Venstre i Telemark og satt på Stortinget frem til 1977, da han ble fylkeslandbrukssjef, en stilling han hadde frem til 1985. Han var ordfører i hjemkommunen Bø fra 1968 til 1971, men hadde permisjon fra vervet etter at han ble valgt inn på Stortinget i 1969. 

Eika ble i 1986 utnevnt til ridder av 1. klasse av St. Olavs Orden.

Hallvard Eikas plass ligger utenfor Høgskolen i Telemark i Bø.

## Referanser


## Eksterne lenker
*
Sunnfjord aurefiskefest

**Sunnfjord aurefiskefest** er en årlig konkurranse i Sunnfjord, Vestland. Konkurransen pågår over 4 dager (onsdag – lørdag), det er delpremiering hver dag og hovedpremiering etter konkurranseslutt. Hovedpremien er kr 10&nbsp;000,- (2007) og blir gitt for tyngste ørret. Fisket pågår disse stedene:
* Onsdag: Viksdalsvatnet, Føllingsvatnet, Lauvavatnet og elvene i mellom disse vannene.
* Torsdag: Haukedalsvatnet. Haukedalen
* Fredag: Jølstravatnet og Movatnet.
* Lørdag: Hestadfjorden. Viksdalen/Hestadgrend.

## Eksterne lenker
*Aurefiskefest i Sunnfjord  - Reisemål Sunnfjord sin informasjonsside om fiskefesten. Her finner du program, priser, reglement og annen informasjon.
Søren Lyberth

**Søren Lyberth** (født 24. juni 1965) er en grønlandsk politiker.

Han representerer partiet Siumut, og er pr. 2007 borgermester i Maniitsoq kommune. Han overtok borgermestertittelen i 2005 etter Siverth Heilmann fra Atassut, etter at Siumut og Inuit Ataqatigiit fikk 6 plasser i kommunestyret.
Hvitfjesugle

**Hvitfjesugle** (*Ptilopsis leucotis*) er en ugle i slekten
*[[Ptilopsis]]*.  Den er nært beslektet med rødøyeuglen som
lever sør for Sahara, og som tidligere ble regnet som en underart.

## Beskrivelse

Hvitfjesuglen er en temmelig liten ugle, den er mellom 22 og 28 centimeter lang og
veier mellom 185 og 220 gram.  Den er lys gråbrun med striper på oversiden, og
striper på buken, men disse er mindre markante enn hos rødøyeugle.
Den har hvite flekker på fjærene ved vingeroten.  Ansiktet er hvitt med en sort
kant, og sort rundt de store øynene. Øyefargen varierer fra gult til rødt. Hodet har to korte øredusker med
sorte tupper.  Ungfugler har grålige ansikter.

Hvitfjesuglen har et distinkt to-tonekall som skiller den klart fra sin sørligere slektning.

## Habitat og utbredelse
Den lever i Afrika sør for Sahara og nord for Ekvator.  

## Levevis
Reiret legges som regel i det forlatte redet etter en annen fugl.  Det er to
eller tre egg per kull, og de klekkes etter ca. 30 dager.  Ungene forlater
reiret etter omtrent en måned.

## Referanser


## Eksterne lenker
* 

* Hvitfjesugle på owlpages.com
Søndagsavisa

***Søndagsavisa*** er et norsk nyhetsprogram som gikk på NRK Radio fra 1970-tallet til 2015. Programmet inneholdt nyheter, debatter, intervjuer, reportasjer og musikk. Det gikk søndager kl. 11 på P2 og hadde en times varighet. Det ble produsert av nyhetsredaksjonen i NRK og var en del av Dagsnytt-redaksjonens magasinavdeling.

Programmet hadde om lag 100 000 lyttere i 2015.

Siste sending gikk den 25. oktober 2015.

## Programledere
*Hans-Wilhelm Steinfeld
*Erling Lægreid
*Alf Hartgen
*Eva Nordlund
*Bjørg Gaathaug
*Tomm Kristiansen
*Anne Grosvold

## Referanser
Heil dir im Siegerkranz

***Heil dir im Siegerkranz*** («Hill deg i seierskrans») var Det tyske rikes keiserhymne fra 1871 til 1918. Noen egentlig nasjonalsang var det likevel ikke.

Tidligere hadde den vært en nasjonalsang for Preussen, men melodien var avledet fra den britiske *[[God Save the King/Queen]]*, og av den grunn ble sangen aldri populær over hele Tyskland. Ikke bare fikk den ikke støtte hos de fleste tyske nasjonalister, men ble heller aldri anerkjente av de sørtyske statene som Bayern eller Württemberg. Etter den første verdenskrigen ble det tyske rike avviklet, og *[[Deutschlandlied|Das Lied der Deutschen]]* ble nasjonalsangen til Weimarrepublikken. *[[Die Wacht am Rhein]]* var en annen hymne som ble benyttet av det tyske rike som også kan bli betegnet som en nasjonalsang i den samme perioden.

Teksten er skrevet av Heinrich Harries i 1790 og B. Schumacher i 1793, opprinnelig til fødselsdagen til kong Christian VII av Danmark og Norge.

## Tekst

**1.**
:Heil dir im Siegerkranz,
:Herrscher des Vaterlands!
:Heil, Kaiser, dir!
:||: Fühl in des Thrones Glanz
:Die hohe Wonne ganz,
:Liebling des Volks zu sein!
:Heil Kaiser, dir! :||
**2.**
:Nicht Roß, nicht Reisige
:Sichern die steile Höh',
:Wo Fürsten steh'n:
:||:Liebe des Vaterlands,
:Liebe des freien Manns
:Gründen den Herrscherthron
:Wie Fels im Meer.:||

**3.**
:Heilige Flamme, glüh',
:Glüh' und erlösche nie
:Fürs Vaterland!
:||:Wir alle stehen dann
:Mutig für einen Mann
:Kämpfen und bluten gern
:Für Thron und Reich!:||

**4.**
:Handel und Wissenschaft
:Heben mit Mut und Kraft
:Ihr Haupt empor!
:||:Krieger- und Heldentat
:Finden ihr Lorbeerblatt
:Treu aufgehoben dort,
:An deinem Thron!:||

**5.**
:Dauernder stets zu blüh'n
:Weh' unsre Flagge kühn
:Auf hoher See!
:||:Wie so stolz und hehr
:Wirft über Land und Meer
:Weithin der deutsche Aar
:Flammenden Blick.:||

**6.**
:Sei, Kaiser Wilhelm, hier
:Lang' deines Volkes Zier,
:Der Menschheit Stolz!
:||:Fühl' in des Thrones Glanz,
:Die hohe Wonne ganz,
:Liebling des Volks zu sein!
:Heil, Kaiser, dir!:||

## Referanser


## Eksterne lenker
* Melodi
Jon Tvedt

**Jon Tvedt** (født 29. juni 1966  i Bergen, død 11. januar 2009) var en norsk motbakkeløper og orienteringsløper som representerte Gular IL.

## Biografi
1. oktober 2007 ble Tvedt presentert i dokumentarprogrammet Faktor på NRK1. Programmets tittel var «Året det var så bratt». Programmet fulgte ham og sønnen gjennom 2007 på veien mot årets to mål: Å sette ny rekord i motbakkeløpet «Skåla 1848 meter rett opp», og å trene sønnen til å greie å stå. Sønnen ble født tre måneder for tidlig og fikk en hjerneskade etter en operasjon og krever mye trening for å ha håp om å kunne stå og eventuelt gå. Tvedt selv måtte balansere et liv i bekymring for sønnen med egen toppidrettssatsing på motbakkeløp og en kneskade.

Jon Tvedt døde 11. januar 2009 under en treningstur sammen med sin bror og en kamerat på Gullfjellet ved Bergen.

### Orientering
Tvedt hadde en lang karriere som orienteringsløper, og vant flere NM-titler. Han representerte Gular IL, men har tidligere løpt for Askøy OL, Halden SK og Kristiansand OK

I 1993 vant han Nordisk mesterskap i langdistanse i Sibbo, Finland. I VM i orientering har Tvedt to fjerdeplasser som beste resultat. Disse kom på mellomdistanse i West Point, USA i 1993, og på stafett i Detmold, Tyskland i 1995. I 1995 ble han også nummer seks på langdistanse individuelt. 

#### NM
Tvedt har elleve norgesmesterskap og ytterligere åtte NM-medaljer fra orientering og friidrett. Han var også to ganger juniornorgesmester.

### Motbakkeløp
Tvedt satset de siste årene på motbakkeløp. Han kombinerte med dette naturopplevelser og toppidrett. Han vant en rekke løp i inn- og utland og var en ledende utøver innen denne idretten.

I 2007 var bakkeløpet Turtagrø&ndash;Fanaråken satt opp som NM-løp. Tvedt vant klasse 40&ndash;44 år på bestetid uansett klasse.

Skåla Opp, eller «Skåla 1848 meter rett opp», er et av verdens hardeste motbakkeløp. Det går fra fjorden i Loen i Stryn kommune og opp til Skålatårnet på toppen av fjellet Skåla. Tvedt har vunnet løpet to ganger og satte i 2007 ny løyperekord med 1 time, 8 minutter og 39 sekunder.

Tvedt i Skåla Opp:
* 2005: Nr 2: 1.11,02
* 2006: Vinner: 1.09,06
* 2007: Vinner: 1.08,39 (rekord)
* 2008: Nr 2: 1.08,56

Tvedt har også løyperekorden i flere andre motbakkeløp i Norge.

## Referanser


## Eksterne lenker
* 
* Jon Tvedt – Gyldne øyeblikk
* ''Året det var så bratt'', NRK-dokumentar om Jon Tvedt
Per Nukaraq Hansen

**Per Nukaraq Hansen** (født 21. juni 1947) er en grønlandsk politiker.

Han representerer partiet Kattusseqatigiit («Kandidatforbundet»). Per 2007 var han borgermester i Ivittuut kommune, en stilling han overtok etter Henrik Skolemose, som da hadde sittet som borgermester i 18 år.
Meseta Central

**La Meseta** også kalt Meseta Central er en høyslette sentralt i Spania som utgjør nesten halvparten av landets areal. Portugal denner vestlige kanten av Meseta. Høysletten innrammes av stort fjellkjeder. Meseta et av de meste vesentlige geografiske trekkene ved Spania og den iberiske halvøy. Området er for en stor del relativt tørt. Den har en utstrekning på om lag 210&nbsp;000 km², og en gjennomsnittlig høyde på 700 meter over havet. 

Høysletten avgrenses i nord av de cantabriske fjellene og i øst en serie fjellkjeder mens den mot Portugal i vest går relativt slakt ned mot havnivå og er relativt åpent mot Atlanterhavet. I sør avgrenses den av Sierra Morena. Meseta deles i en nordlig del (omkring 800 meter over havet; hovedsaklig Castilla la Vieja) og en sørlig del (omkring 600 m.o.h.) ved fjellkjedene Sierra de Gata og Sierra de Guadarrama, slik at den nordlige delen utgjøres av den autonome regionen Castilla y León og den sørlige delen av regionene Extremadura, Madrid og den sørlige delen av Castilla-La Mancha (i hovedsak området La Mancha. 

Berggrunnen er for stor del hard og svært gammel. Mens den vestlige delen er preget av krystallinske bergarter og dårlig jordsmonn, er den østlige delen preget av kalkstein og utgjør et viktig jordbruksområde i Spania.

Bosetningen i den nordlige delen av Meseta er typisk i form av små tettbygde landsbyer; befolkningsnedgang i området har ført til noen landsbyer bare er 100 innbyggere (opplysninger i 1982). På den sørlige Meseta er landsbyene generelt større.

Klimaet er kontinentalt med stor forskjeller i temperatur gjennom året og døgnet. Fjellene som omgir og skjermer høysletten medvirker til det utpregede kontinentale klimaet. Vintrene kan være kjølige med snødekke flere dager hvert år og lave temperaturer som i Avila der det er målt -19⁰C. Meseta er for en stor del en treløs steppe. Det dyrkes blant annet hvete og rug, og det holdes sauer. Meseta heller vestover og de store elvene Tejo, Duero og Guadiana renner mot Atlanterhavet i vest.
## Referanser
Movatnet

**Movatnet** kan referere til:

*Movatnet (Førde) &ndash; en innsjø i Sunnfjord kommune i Vestland, 1,62 km²
*Movatnet (Kvam) &ndash; en innsjø i Kvam kommune i Vestland, 0,4198 km²
*Movatnet (Levanger) &ndash; en innsjø i Levanger kommune i Trøndelag, 6,88 km²
*Movatnet (Vanylven) &ndash; en innsjø i Vanylven kommune i Møre og Romsdal, 1,24 km²
B. Traven

**B. Traven** (1882–1969) var en tysk forfatter. Han skrev for det meste på tysk, men utgav også noen bøker på engelsk. Hans mest kjente roman er *Skatten i Sierra Madre* (*Der Schatz der Sierra Madre*). Han skrev også under pseudonymene Ret Marut, Traven Torsvan og Hal Croves.

Traven holdt hele tiden hardt på sin anonymitet, og gav aldri intervjuer. Det er til og med noe usikkert om han opprinnelig var tysk, eller om han bare brukte det som sitt primære språk som forfatter. Forskjellige oppslagsverk spekulerer i om han ble født i USA eller Polen. Det meste peker dog mot at han var tyskfødt.

## Referanser


## Eksterne lenker
* 
* 
*  «The Mystery Of B. Traven», vice.com
Den tyske ungdomsbevegelsen

**Den tyske ungdomsbevegelsen** (tysk Die deutsche Jugendbewegung) er en betegnelse på en bevegelse for fornyelse innen kultur og utdanning som startet i Tyskland i 1896. Den bestod av en rekke ungdoms- og studentorganisasjoner, som særlig fokuserte på utendørsaktiviteter. Deler av den tyske speiderbevegelsen og Wandervogel ble en del av ungdomsbevegelsen, og flere organisasjoner ser seg fortsatt som en del av den.
Commodore 65

**Commodore 65** (også omtalt som **C64DX**, som ikke skal forveksles med Commodore SX-64) var en prototype datamaskin utviklet av Fred Bowen og andre ved Commodore Business Machines (CBM) (del av Commodore International) i 1990–91. Prosjektet ble kansellert av administrerende direktør Irving Gould.

C65 var en forbedret versjon av Commodore 64, og var tiltenkt å være bakoverkompatibel med dens forgjenger, samtidig som den hadde flere avanserte funksjoner i nivå nært opp til Amiga. Da Commodore International gikk konkurs i 1994 ble en rekke prototyper solgt på det åpne marked. Anslagene for hvor mange eksemplarer som havnet på private hender, varierer fra 50 til .

## Referanser
Peter Andreas Skjeflo

**Peter Andreas Skjeflo** (født 27. mai 1868 i Sparbu, død 28. mai 1892 i Sparbu) var lærer og forfatter. Han gikk ut av Klæbu seminar i 1887 og ble så lærer på Hitra og siden i hjembygda. Han skrev og diktet fra barndommen av, men ingen bøker kom ut mens han levde. 

## Dikt
Diktet *Kvat havbåra syng* fra 1893 er tonesatt av Johan Backer Lunde:
:Berr ligg den brunlege nakne heid,
:bladlaus er busk og lyng,
:høgt um dei haustlege holmar
:havbåra syng.

:Stynjande stig gjenom regngrå luft
:songen frå skumkledd vidd,
:tungt um dei trelause øyer
:tonarne glid.

:Straumar enn stille det blågrå hav
:strålande stort og klårt,
:susingi syng imot landet
:sukkande sårt.

:Kling som eit kvede um livsens kamp
:kringum dei ytste skjer,
:minne um mannefall mange
:med seg det bær.

## Bibliografi
Posthumt kom disse bøkene ut:
* *Bygdafolk* fortellinger 1893
* *Paa Rim* dikt
* *Tru kjærleik* skuespill 1911

## Eksterne lenker
* Peter Andreas Skjeflo hos Aasentunet
Gad

**Gad** eller **GAD** kan sikte til:

* Gad (bibelsk person), en av Jakobs tolv sønner
* Gads stamme, en av de israelittiske stammer, oppkalt etter Jakobs sønn
* Gad (guddom), semittiske skjebnegud
* Gad (navn), et mannsnavn
* Generalisert angstlidelse
* GAD (kunstgalleri)
Marie-Luise Jahn

**Marie-Luise Jahn** (født 28. mai 1918 i Gut Sandlack i Øst-Preussen i Tyskland, død 22. juni 2010 i Bad Tölz) var en tysk ung kvinnelig student som under andre verdenskrig tilknyttet motstandsbevegelsen i Tyskland. Hun fortsatte Den hvite roses arbeid etter at gruppen hadde blitt knust av Gestapo i 1943.

Etter henrettelsen av Hans og Sophie Scholl og Christoph Probst den 22. februar 1943 fikk Jahn tak i et eksemplar av den sjette løpeseddelen fra Den hvite rose. Sammen med Hans Conrad Leipelt kopierte hun den ved hjelp av en skrivemaskin, og spredde den i Hamburg. De la til setningen «Og deres ånd lever allikevel videre!». Hun samlet også inn penger til enken etter professor Kurt Huber, som ble henrettet senere samme år.

Jahn og Leipelt ble angitt til Gestapo og arrestert. I 1944 ble hun stilt for Volksgerichtshof, og ble idømt tolv års tukthus for høyforræderi fordi hun hadde hørt på utenlandske radiosendinger.

Etter krigens slutt begynte hun å studere medisin i Tübingen, og promoverte i 1953. Hun giftet seg med kjemikeren Hans Schultze, og gikk en kort periode under navnet Marie-Luise Schultze-Jahn. Men allerede i 1954 skilte de seg, og hun tok tilbake sitt opprinnelige navn.

Fra 1987 til 2002 var hun styremedlem i Weiße Rose Stiftung.

## Referanser


## Litteratur
* Helga Pfoertner: *Mahnmale, Gedenkstätten, Erinnerungsorte für die Opfer des Nationalsozialismus in München 1933–1945, Mit der Geschichte leben, Band 2, I bis P*. Literareon, Herbert Utz Verlag, München, 2003, ISBN 3-8316-1025-8, zu Aktivitäten Marie-Luise Jahns S. 161, 166–172  (PDF; 4,0&nbsp;MB)
* Hans-Ulrich Wagner (Hrsg.): *Hans Leipelt und Marie-Luise Jahn – Studentischer Widerstand in der Zeit des Nationalsozialismus am Chemischen Staatslaboratorium der Universität München*. Garnies, Haar/München 2003.
Skåla 1848 meter rett opp

**Skåla Opp**, eller **Skåla 1848 meter rett opp** er et sportsarrangement av typen motbakkeløp holdt i Loen i Stryn kommune. 

Løpet starter ved *Tjugen* (28 moh) og mål er ved *Skålatårnet* på toppen av fjellet (1&nbsp;843 moh). Løpet ble første gang arrangert i 2002. 

Løpet har en konkurranseklasse og en mosjonsklasse. De første årene var løpets hovedsponsor Adidas, men rollen er siden overtatt av La Sportiva.

I 2005 var også NM i motbakkeløp. Det var første gang motbakkeløp stod på programmet i NM i friidrett.

## Løyperekorder
Løyperekorden for herrer innehas av tyrkiske Ahmet Arslan på 1 time, 7 minutter og 6 sekunder. Jon Tvedts løyperekord fra 2007 på 1.08,39, er fra før løypa ble lagt om i 2010. For kvinner er Anita Håkenstad Evertsens tid i den gamle traseen fortsatt gjeldende rekord med 1.20,06 fra 2008.

## Vinnere

## Referanser


## Eksterne lenker

* Skåla Opp nettside
Carl Alfred Bruun

**Carl Alfred Bruun** (født 10. februar 1846 i Rødby, død 26. mars 1899 i København) var en dansk forfatter og journalist som oppholdt seg i Roma samtidig med Edvard Grieg og Henrik Ibsen i slutten av 1860-årene. Han skrev blant annet teksten til Griegs sang *[[Odalisk]]en synger* EG 131. 

Bruun jobbet for *[[Berlingske Tidende]]* som utenriksmedarbeider og kunstanmelder, men er mest kjent for sin skildring av Københavns historie.

## Referanser


## Eksterne lenker
*  Carl Bruuns Københavnhistorie hos Eremit.dk
Tom Nilssen

**Tom Nilssen** (født 1973) er en norsk journalist i og programleder som har vært ansatt i NRK siden 1997.  

Han har bakgrunn fra nærradio og har jobbet i Radio Nero og Radio 1. Han ble ansatt i NRK i 1997 og ledet den aller første sendingen som gikk på NRK Alltid Nyheter. Han var også tilknyttet nyhetsprogrammet *[[Dagsnytt]]*. I 2007 ble han nyhetsanker for nyhetsoppdateringene på NRK2. I 2008 ble han programleder i *[[Morgennytt]]*, og ledet sendingene i flere sesonger. I 2010 ble han nyhetsanker i *[[Dagsrevyen]]*. 

Han fikk Prix Radio-prisen som «årets anker» under Radiodager 2007. 

## Referanser
Peter Rosenkrantz Johnsen

**Peter Marcus Gjøe Rosenkrantz Johnsen** (født 10. oktober 1857 i Bergen, død 16. september 1929) var en norsk journalist og forfatter.

Etter å ha gått ved Tanks skole i Bergen og i 1871 hatt undervisning ved borgerskolen i Haugesund, jobbet han i Grimsby fra 1872 til 1879, før han tok middeleksamen i Haugesund i 1881 og jobbet deltid ved Haugesund Budstikke. Sitt examen artium tok han 1882 i Kristiania, hvorpå han i 1883 ble redaksjonssekretær i Bergens Tidende. Han ble så medarbeider i både Verdens Gang, Dagbladet og Intelligentssedlerne, og skrev for aviser over hele landet, foruten å oppholde seg i København i 1888.  Fra 1900 til 1905 var han sekretær i Norsk Forfatterforening. Johnsen var fast kunstanmelder i Morgenposten fra 1899 til 1917. Som Morgenpostens representant, deltok han i 1907 ved åpningsfesten for RMS «Lusitania».

Sin litterære debut fikk han i 1885 med *Nygifte*. Han oversatte Rudyard Kiplings *Soldatsange*, hvorav en er brukt av Edvard Grieg i sangen *Gentlemen-Meninge (EG 156)*. Hans dikt «Haukeligauken» (*Eg gjekk meg upp paa sæterli*) fra *Digte* (1891) er brukt av Johannes Haarklou i en komposisjon som finnes på albumet Shadow Songs. Da Henrik Ibsen og Suzannah ankom Kristiania 16. juli 1891, var Johnsen utsendt fra Dagbladet, og allerede samme ettermiddag inviterte ekteparet ham til kaffe på Grand Hotel (hvor han intervjuet dem).
__NOTOC__
## Familie
Han var sønn av Konrad Johnsen (1824–1900) og Margrethe Petrea Blankenborg Prytz Bang (1824–1901). Faren var dampskipsfører og fra 1869 havnefogd i Haugesund. Selv ble Peter gift i 1889 med Laura Anette Berg (1861–1907) fra Trondheim. Hun var også hans sekretær på blant annet utenlandsreisene. Senere giftet han seg med lærerinnen Ragna Bjerke.
## Kilder
* Holen, Ola 1895: «Rosenkrantz Johnsen» (s. 28–31). *Norske Bladfolk. Billeder og Karakteristiker*. Kristiania: J. M. Stenersen & Co's Forlag.

## Bibliografi
:*Se [https://www.nb.no/search?mediatype=b%C3%B8ker&name=%22Johnsen,%20Peter%20Rosenkrantz%22 digitaliserte versjoner] av Johnsens bøker hos Nasjonalbiblioteket*
* *Nygifte og andre Smaafortællinger*
* *Kys. En novelle, og studier* 1889
* *Bag masken. Noveller* 1890 - - digital utgave på www.bokhylla.no
* *Digte* 1891
* *Kaptein Apenæs's datter* 1898
* *Dobbelt-konsulen. En Kristianianovelle*, 1898 - digital utgave på www.bokhylla.no
* *Huldre-Tjern og andre Novelletter* 1901 - digital utgave på www.bokhylla.no
* *Bjørnstjerne Bjørnson : bidrag til digterens karakteristik skrevet i anledning af hans 70-aarige fødselsdag*, 1902 - digital utgave på www.bokhylla.no
* *Rim og rytmer* 1908
* *Bjørnsoniana. Passiar II* 1913 (omhandler Bjørnstjerne Bjørnson, Ole Bull, Arne Garborg, Jonas Lie og Thomasine Lie)
* *Skjærgaardsbilleder og andre fortællinger* 1917 (illustrert av Hjalmar Johnssen, 1852-1901; Nikolai Martin Ulfsten, 1854-1885, og Sverrer Knudsen, 1875-1923)
* *Om og omkring Henrik Ibsen og Susanna Ibsen – Bidrag til deres karakteristik.* 1928

## Oversettelser av andres verk
* *Soldat-Sange* av Rudyard Kipling, oversatt fra engelsk 1902
* *Pompejis undergang* av Lord Lytton, oversatt fra engelsk 1906
## Referanser
Lucilius

**Gaius Lucilius** (født ca. 180 f.Kr., død 103 f.Kr.) er en av tidligste romerske satirikere og diktere, hvis kun fragmenter av skrifter har overlevd, ble født i Suessa Aurunca i Campania (sørlige Italia) i velholden familie. 

I henhold til den romerske historikeren Velleius Paterculus hadde han krigstjeneste under Scipio Aemilianus Africanus (d. e.) ved beleiringen av Numantia i 134 f.Kr.. Fra Horats lærer vi at han hadde et nært vennskap med Scipio og Gaius Laelius, og at han feiret den førstes bedrifter og dyder i sine diktning.

Fragmenter fra de bøker med hans satirer (*bøker xxvi.-xxix.*) synes å indikere at de ble skrevet i løpet av Scipios levetid. Noen av disse bringer poeten foran oss enten samstemt med eller i opposisjon med sin mektige venn. En linje «Percrepa pugnam Popilli, facta Corneli cane» hvor nederlaget til Marcus Popillius Laenas i år 138 f.Kr. blir satt i kontrast til Scipios  påfølgende suksess bærer merker av å ha blitt skrevet mens nyheten av at erobringen av Numantia var fortsatt fersk.

Lucilius anses som den egentlige skaperen av den romerske satiren som etter ham ble videreutviklet av Horats. Lucilius skrev fortrinnsvis for den litterære middelklassen hvor hans folkelige humor slo an. Hans dikt hadde en skarp kritikk, men også et visuelt bilde av tidens urolige tid, skildret med en sterk personlig og temperamentsfull oppfatning. I språk og uttrykksmåte er han dog noe hard og versene hans noe springende.

Mange, men korte fragment som er beholdt fra hans 30 bøker, er en del forfattet på jambisk-trokaisk mens en yngre del er på heksametirsk versemål. Det som gjenstår av hans dikt er ikke lett å få inntrykk av, men må danne seg en forestilling av gjennom å studere hans etterfølger Horats som videreførte flere av Lucilius’ karakteristiske trekk.

## Referanser
Hans Conrad Leipelt

**Hans Conrad Leipelt** (født 18. juli 1921 i Wien i Østerrike, død 29. januar 1945 i München-Stadelheim) var en tysk student kjent for sin rolle i motstandsbevegelsen i Tyskland under andre verdenskrig. Han var en av de som videreførte Den hvite roses arbeid etter at gruppen hadde blitt avslørt av Gestapo i 1943. Han ble arrestert året etter og dømt til døden og henrettet.

## Liv og virke
### Bakgrunn
Leipelt ble født i Wien. Faren var sivilingeniør, og moren Katharina var kjemiker. Hun var evangelisk kristen, men med jødiske foreldre ble hun etter Nürnberglovene regnet som jøde. I 1925 flyttet familien til Hamburg, hvor sønnen i 1938 tok sin abitur, etterfulgt av tjeneste i reichsarbeitsdienst og Wehrmacht.

### Annen verdenskrig
Under felttoget i Frankrike ble han i juni 1940 dekorert med Jernkorset av annen klasse og Panserødeleggelsesmerket. Senere samme ble han år dimittert i unåde fordi han var *[[Mischling]]* (= halvjøde) av første grad, i og med at moren nå ble regnet som jødisk.

Høsten 1940 begynte han på kjemistudier ved Universität Hamburg, og i vintersemesteret 1941/1942 gikk han over til Ludwig-Maximilians-Universität München der han studerte under Heinrich Otto Wieland. Dette var mulig fordi Wieland som nobelprisvinner i 1927 hadde en viss handlefrihet, og dermed kunne benytte det kjemiske instituttet som et fristed for halvjøder. 

Vintersemensteret 1941/42 flyttet Leipelt dermed til München sammen med sin forlovede Marie-Luise Jahn, men selv om de dermed befant seg i samme by som Hans Scholl, traff de aldri ham eller andre fra Den hvite rose.

#### ''«Den hvite Rose»''
I februar 1943 fikk Leipelt fatt i Den hvite roses sjette løpeseddel, og sammen med Marie-Luise lagde han kopier av den på en skrivemaskin. De spredde den så i Hamburg. Mens de samlet inn penger til enken etter professor Kurt Huber, ble de angitt og arrestert.

13. oktober 1944 ble Leipelt dømt til døden av Volksgerichtshof i Donauwörth, mens Jahn fikk tolv års tukthus. Han ble henrettet ved giljotinering i Stadelheimfengselet den 29. januar 1945. Hans mor ble etter reglene for *Sippenhaft* (= slektshefte, dvs at slektninger heftet for/stod ansvarlige for lovbrudd begått av andre i familien) arrestert og satt i Fuhlsbüttel-fengselet, der hun hengte seg.

## Referanser
Michael Mullen

**Michael Glenn Mullen** (født 4. oktober 1946) er en offiser i den amerikanske marinen, med admirals grad, og var i tiden 1. oktober 2007 til 30. september 2011 Chairman of the Joint Chiefs of Staff. Han har tidligere tjenestegjort som stabssjef og visestabssjef i marinen, samt øverstkommanderende for U.S. Naval Forces Europe og Allied Joint Force Command Naples.

Mullen ble født i Los Angeles og ble uteksaminert fra den amerikanske sjøkrigsskolen, U.S. Naval Academy i Annapolis, i 1968.

Han er gift og har to sønner.

## Referanser


## Eksterne lenker
*
Hans Hirzel

**Hans Hirzel** (født 30. oktober 1924, død 3. juni 2006) var en tysk politiker og journalist som var medlem av motstandsbevegelsen i Tyskland under andre verdenskrig. Bosatt i Ulm var han med i den såkalte «*Ulmer Abiturientengruppe*», en gruppe som var tilknyttet Den hvite rose. Etter krigen virket han som politiker og journalist.

I 1942 ble Hirzel kjent med Sophie Scholl, og sammen med Franz Josef Müller og søsteren Susanne Hirzel sendte og delte han ut løpesedlene til Den hvite rose. Hirzel hadde fått løpesedlene i posten, og gjenkjente straks stilen til sin gamle venn Hans Scholl. Selv tok han ned en av plakatene man kunne se overalt på offentlige plasser, med davidsstjernen avbildet og teksten: «*Den som bærer dette merket, er en fiende av folket!*» Hirzel byttet ut davidsstjernen med hakekorset og spredte den. Faren var prest, og sammen med Franz Müller opprettet Hirzel et kontor bak kirkeorgelet. Der adresserte de nærmere to tusen konvolutter på en skrivemaskin Müller hadde fått tak i, blant annet til Hitler og Goebbels, som dermed ble mottakere av det femte flygebladet. Søsteren Susanne postla konvoluttene i Stuttgart i januar 1943.

Samme år ble han arrestert av Gestapo, men slapp raskt fri. Han underrettet Scholl-familien om at Sophie og Hans Scholl nå var i Gestapos søkelys. Kort tid etter ble han igjen arrestert, og stilt for retten 19. april sammen med sin søster og Müller. Hirzel og Müller ble «som umodne guttunger forført av statsfiender» dømt til fem års fengsel. Hirzel ble løslatt da krigen endte i 1945.

Etter krigen arbeidet han som assistent ved *[[Institut für Sozialforschung]]* i Frankfurt am Main, og som redaktør for *Frankfurter Hefte*.

I 1976 ble han medlem av CDU. Der var han medlem til 1993, da han gikk over til det høyreorienterte partiet Republikanerne. Året etter stilte han som kandidat for partiet i forbundspresidentvalget. I 1997 ble han valgt inn i bystyret i Wiesbaden. I 2001 gikk han ut av partiet, og var frem til midten av 2006 partiløs bystyrerepresentant. I denne perioden støttet han koalisjonen mellom CDU og FDP.

Hirzel skrev for det liberal-konservative ukebladet *[[Junge Freiheit]]*, og da magasinet i 2006 ikke fikk adgang ved *[[bokmessen i Leipzig|Leipziger Buchmesse]]*, sluttet han seg til protestene.

Han døde etter lang tids sykdom i juni 2006. Hirzel er portrettert i vandreutstillingen Ulmer DenkStätte Weiße Rose.

## Referanser
Norsk etterretning

**Norsk etterretning** er etterretningsvirksomhet drevet av norske myndigheter.

En etterretningstjeneste skal innhente, bearbeide og analysere informasjon, som kan utgjøre en reell eller potensiell trussel mot nasjonale interesser.

Både sikkerhets- og etterretningstjenester benytter etterretningsmetoder for å innhente og analysere informasjon. Normalt benyttes etterretningstjeneste likevel om etterretning mot fremmede land eller grupper i utlandet, mens sikkerhetstjeneste benyttes om etterretningsvirksomhet innad i eget land.

Man har i Norge to hovedaktører til etterretningsarbeid:

* Politiets sikkerhetstjeneste (PST) skal forebygge og etterforske terrorisme, sabotasje, annen politisk motivert vold og tvang, spredning av masseødeleggelsesvåpen og industrispionasje, samt drive kontraetterretning, samt lovbrudd mot statens sikkerhet og selvstendighet så som spionasje, ulovlig etterretning og trusler mot statsledelsen. PST er tillagt det generelle etterretningsansvar innen riket som landets sikkerhetstjeneste.

* Etterretningstjenesten (tidligere Forsvarets etterretningstjeneste) er Norges sivile og militære utenlandsetterretningstjeneste. E-tjenesten fremskaffer informasjon om forhold utenfor Norges grenser. Dette gjør de ved at de innhenter, bearbeider og analyserer informasjon som angår norske interesser, sett i forhold til fremmede stater, utenlandske organisasjoner og individer.

Videre eksisterer det to organisasjoner som aktivt innhenter informasjon om sårbarheter:

*Nasjonal sikkerhetsmyndighet (NSM) er tilsyns- og inspeksjonsmyndighet for all forebyggende sikkerhetstjeneste i statsforvaltningen og norsk industri som håndterer sikkerhetsgradert informasjon. NSM har i tillegg oppgave detektere, innhente, bearbeide og analysere informasjon som går på sambandssikkerhet (monitoring), beskyttelse mot ulovlig avlytting (Tekniske sikkerhetsundersøkelser) og å innhente personkontrollinformasjon (familieforhold, bosted, kriminelt rulleblad, tilknytning til fremmede stater eller ekstremistiske organisasjoner, personlig økonomi og medisinske forhold) om personell som skal sikkerhetsklareres. Videre drifter de NorCERT, som er det nasjonale senteret for håndtering av alvorlige dataangrep mot samfunnskritisk infrastruktur og informasjon. 

*Forsvarets sikkerhetsavdeling (FSA) har til ansvar å kontrollere sikkerhetstjenesten i Forsvaret på vegne av Forsvarssjefen. I forbindelse med egenbeskyttelse og sårbarhetsreduserende tiltak mot Forsvarets materiell, anlegg og personell kan de under visse omstendigheter innhente informasjon om nevnte kategorier og bearbeide disse for å kartlegge hvor største sårbarhet er og hvilke risikoreduserende tiltak innenfor Forsvaret som må treffes.

## Kontroll
EOS-utvalget er et kontrollorgan som er oppnevnt av Stortinget for å føre kontroll med etterretnings-, overvåkings- og sikkerhetstjeneste som utøves av eller på vegne av offentlige myndigheter til beskyttelse av nasjonale sikkerhetsinteresser.
Berit Backer

**Berit Backer** (1947–1993) var en norsk sosialantropolog, tilknyttet Institutt for fredsforskning 1978–82. 7. mars 1993 ble Berit Backer drept i sitt eget hjem av en asylsøker fra Kosovo, som i 1987 fikk avslag på sin asylsøknad. Backer var på drapstidspunktet ansatt som saksbehandler i Utlendingsdirektoratet og behandlet domfeltes asylsøknad. Drapsmannen ble idømt sikring, men fikk senere norsk statsborgerskap og oppholdstillatelse i 2001.

## Familie
Berit Backer var datterdatter av Kontreadmiral Edvard Christian Danielsen og datter av Ina Backer og krigsfotograf Ole Friele Backer.

## Referanser
Skyrud sag

**Skyrud sag** eller **Skyrudsaga** er et nedlagt sagbruk som ligger nord for Knapper i Nord-Odal. Ankomst til saga er enten via Romedal almenning langs Solør-Odalsvegen, skogsveien fra Malungen, eller via Knapper.

## Historie
Tidligere har det vært flere bedrifter som har operert på stedet. Sist var det sagbruk. Med operativt anlegg her gav det flere arbeidsplasser til Nord-Odal. Sagbruket dekommisjonerte 26. januar 1996, ifølge en beskjed funnet inne i fyrkjelebygget. Området består av flere lagerhaller, et eget anlegg med fyrkjele, og en egen avdeling med elektrisk utstyr. I tillegg er det et hovedbygg med kontorer her. Anlegget er forsvarlig stengt med flere av dørene tungt barrikadert. Alt er fremdeles nesten intakt.

## Annet
Fremdeles arrangeres det utekino på anlegget, hvor bilene kan parkere på de svære plassene utenfor, og et stort lerret strekkes ut over veggen på det ene lagerbygget.
Vålerenga gård

__NOTOC__
**Vålerenga gård** eller bare **Vålerenga** er en av de eldre gårdene i Oslotraktene. Gårdens hovedbygninger lå omtrent der Vålerenga kirke og Vålerenga prestegård ligger i dag, i Vålerenga park. Gårdens marker på ca. 200 mål var avgrensa av Galgeberg i vest, Etterstad i øst, Alnaelva i sør og Hovinbekken i nord. Eldre skrivemåter er *Waalereng*, *Vålen*, *Vålin*, *Vaalin*, *Volin* og *Vol-vin*.

## Navnet
Gårdsnavn med *vin*-ettersleng er mellom de eldste gårdsnavna i Norge. *Voll-vin* betyr beitemark eller dyrkbar mark tilegna gjennom sviing av skog, noe som tyder på at gården opprinnelig var et svedjebruk. 

## Historie
Oslo bispestol eide Vålerenga i alle fall fra slutten av 1300-tallet og fram til begynnelsen av 1800-tallet. Den siste biskop som drev gården, var Christen Schmidt som døde 6. oktober 1804. Enken etter ham giftet seg i 1806 med kjøpmann Lars Steensgaard, som fikk kongeskjøte på gården i 1827. I 1863 ble gården overtatt av overrettssakfører Carl Chr. Salomonsen. Jordene ble da stykket opp til tomter, og man fikk en forstadsbebyggelse på gårdens gamle marker. Utbyggingen av trebyen på Vålerenga skjøt sterkest fart i de siste årene før området ble innlemmet i Christiania i 1878.  

På hertug Håkons tid, det vil si før 1290, blir det nevnt en kornmølle i tilknytning til Volin. Det ser forøvrig ut til at Kværner gård har vært et underbruk av Vålerenga gård. Fra 1600-tallet står Kværner fram som et selvstendig bruk.

## Se også
* Vålerenga
* Kværner gård

## Eksterne lenker
*
Byskogen skole (Tønsberg)

**Byskogen skole**, også kjent som «skolen i skogen» ligger på Solvang i Tønsberg. Byskogen skole åpnet som en rein ungdomsskole i 1967. Den ble kombinert barne- og ungdomsskole i 1982 da Byskogen tok over driften for Slottsfjellet barneskole. I 1993 ble det opprettet en forsterket enhet ved skolen for elever med særlige spesialpedagogiske behov fra hele Tønsberg kommune. Denne forsterkede avdelingen benytter seg av alternativ supplerende kommunikasjon (ASK) for å gi elevene på forsterket avdeling et rikt språkmiljø.

**Byskogen ungdomsskole** tar imot elever fra Træleborg skole, Sem skole og sin egen barneskole.

## Referanser
Vortesvin

* vanlig vortesvin
* ørkenvortesvin

**Vortesvin** (*Phacochoerus*) er en slekt i svinefamilien som finnes i Afrika og består av to arter:  vanlig vortesvin (*Phacochoerus africanus*) og ørkenvortesvin (*Phacochoerus aethiopicus*). Disse vortesvinene kalles også **ekte vortesvin** og **afrikanske vortesvin**. 

Ekte vortesvin skiller seg fra andre vortesvin gjennom å ha tre par med vortelignende utvekster i ansiktsregionen. Et par på hver side av snuten, like bak de støttannlignende hjørnetennene (disse kan være litt utydelige, spesielt hos hunnene), et par midtveis opp langs snuten, og et tredje i bakkant av kjeven, på nedsiden av øynene.

## Eksterne lenker
*
Rokk

**Rokk** kan på norsk blant annet bety:
#Rokk, også kalt *håndrokk*, *rokkehode* og *rokkekjepp*, den staven en henger ulla på når en skal spinne, særlig med håndtein
#Spinnerokk, et spinneredskap med drivhjul
#Rokk, en persisk fabelfugl
#Kjerringrokk, en plante
#Rokk eller fokk, tett, «rykende» snødrev eller sjøsprøyt
#Rokk, tidligere slangord for et skrøpelig kjøretøy, for eksempel sykkel («basserokk»)
#Rokk, eldre betegnelse på ytterfrakk, sjakett og liknende plagg. Ordet er beholdt i svensk (der det betyr «frakk»), tysk («skjørt») og i slåbrok (egentlig «sovefrakk»)
#Rok, et gammelt ord for rokade, et sjakktrekk
#Feilstaving av rock, en musikksjanger i vestlig populærkultur fra 1950-tallet og framover

## Se også
* Rokkestol
Folk flest

: *Uttrykket «folk flest» kan også referere til en [[majoritet]].*

**Folk Flest** er en norsk vise-/folkrockgruppe (klassekamp) dannet i Trondheim i 1973. 

## Utgivelser
På 1970-tallet medvirket bandet på tre utgivelser. Den første var singelen *[[Telefonsentralmontørene]]* sammen med Vømmøl Spellmannslag, hvor de bidro med låta «Aspeladden», en sang om Tor Aspengren. Den andre utgivelsen var da bandet bidro med tre spor på samle-LP-en *[[Palestina (album)|Palestina]]* (utgitt som MAI 7504), nemlig «Julevangelium», «Fritt Palestina» og «Etter Lillehammermordet». Den siste utgivelsen på 1970-tallet var bandets egen LP *[[Stå itj med lua i handa|Stå itj med lua i handa!]]* (utgitt som MAI 7506). Alle disse utgivelsene kom i 1975.

To av sangene fra utgivelsene i 1975 er med på cd-boksen «MAI 1973–1983», utgitt i 2016: «Kvinnene på Våler Skurlag» fra LP-en *Stå itj med lua i handa* og «Aspeladden» fra singelen *Telefonsentralmontørene*.

I 2023 spilte bandet inn en egenpublisert EP, *Vår tur*, med fem nye låter. En av disse låtene ble først publisert som singel i 2022.  

### Singler
* 1975: *[[Telefonsentralmontørene]]*, plateselskapet MAI låten "Aspeladden", det andre sporet ved Vømmøl Spellmannslag
* 2022: *Ingen jobba å miste*, FF records

### Album
* 1975: *[[Palestina (album)|Palestina]]*, MAI
* 1975: *[[Stå itj med lua i handa|Stå Itj med Lua i Handa!]]*, MAI
* 2016: *MAI 1973–1983*, Universal
* 2023: *Vår tur*, FF records

## Medlemmer
* 1973–: Trond Lillealtern – vokal, congas, mandolin, munnspill, gitar, el-piano/orgel, rytmeinstrumenter
* 1973–: Petter Næss (1951–2025) – vokal, munnharpe, gitar, bassgitar
* 1973–: Øyvind Svaleng – vokal, gitarer, munnspill, bassmunnspill
* 1974–1975: Thorvaldur Arnarson – vokal, bassgitar, trekkspill, rytmeinstrumenter
* 1973–1975: Gunn Blåsmo – vokal, fløyte
* 2022: Tom Erlandsen – bass

På platene i 1975 medvirket dessuten Hege Rimestad, Jon Christensen, Bent Patey, Tor Halmrast, Knut Stensholm, Mette Grindstad, Tina Austad og Jens Petter Iversen som studiomusikere på enkelte av sangene. Hege Rimestad medvirket også på en av sangene på EP-en i 2023.

## Referanser


## Eksterne lenker
Nasim Karim

**Nasim Karim** (født 1974 i Norge) er en norsk forfatter. Hun er vokst opp i Drammen med pakistanske foreldre. Hun debuterte med boken *Izzat* i 1996. «Izzat» betyr ære på urdu, og boka handler om tvangsekteskap.

Nasim Karim har vunnet Likestillingsprisen for boken *Izzat- For ærens skyld*.

Hun er utdannet jurist og har jobbet i Drammen tingrett. Hun er i dag også gift og har to barn.

## Bibliografi
* *Izzat: for ærens skyld*. Cappelen forlag 1996 ISBN 82-02-15730-7

## Referanser
Klaus Meine

**Klaus Meine** (født 25. mai 1948 i Hannover) er vokalist i det tyske hardrock-bandet Scorpions.

Han har vært med bandet helt siden 1971, samme år som det spilte inn sitt første album; *[[Lonesome Crow]]*.
Meine skriver de fleste låtene til gruppa, men ikke alle. Sammen med det tidligere medlemmet Herman Rarebell skrev han teksten til «Rock You Like a Hurricane». Han har også skrevet balladene «Wind of Change» og «When Smoke is Going Down». I 1981 under en verdensturne og under innspillingen av albumet *[[Blackout (Scorpions-album)|Blackout]]*, mistet Meine stemmen så alvorlig at han ikke kunne snakke, og ble rådet av sin lege om å hvile stemmen sin en stund. Deretter gikk Klaus på terapi for å få stemmen igjen. Meine er kjent verden over for å gi en sterk støtte for menneskerettighetene.
## Diskografi
* *[[Lonesome Crow]]* (1972)
* *[[Fly to the Rainbow]]* (1974)
* *[[In Trance]]* (1975)
* *[[Virgin Killer]]* (1976) 
* *[[Taken by Force]]* (1977)
* *[[Lovedrive]]* (1979)
* *[[Animal Magnetism]]* (1980)
* *[[Blackout (Scorpions-album)|Blackout]]* (1982)
* *[[Love at First Sting]]* (1984)
* *[[Savage Amusement]]* (1988)
* *[[Crazy World]]* (1990)
* *[[Face the Heat]]* (1993)
* *[[Pure Instinct]]* (1996)
* *[[Eye II Eye]]* (1999)
* *[[Unbreakable (album)|Unbreakable]]* (2004)
* ** (2007)
* *Sting in the Tail* (2010) 
* *Return to Forever* (2015)

## Referanser


## Eksterne lenker
* 
* 
*
Matthias Jabs

**Matthias Jabs** (født 25. oktober 1955 i Hannover, Tyskland), er en tysk gitarist og låtskriver. Jabs er medlem av det tyske hardrock-bandet Scorpions. Jabs ble medlem av Scorpions da Uli Jon Roth forlot bandet i 1978. Det første albumet han spilte inn med Scorpions var *[[Lovedrive]]*. Jabs bruker Gibson Explorer-gitarer og har designet en modell for Gibson, kalt Explorer 90.

## Referanser


## Eksterne lenker
* 
* 
* 
*
Rudolf Schenker

**Rudolf Schenker** (født 31. august 1948 i Hildesheim, Tyskland) er en tysk gitarist og låtskriver. Han har vært medlem i hard rock-bandet Scorpions siden bandet ble til i 1969. Han er det eneste nåværende medlemmet som har vært medlem siden starten. Schenker er storebror av gitarist Michael Schenker.

## Referanser


## Eksterne lenker
* 
* 
*
Paweł Mąciwoda

**Paweł Mąciwoda** (født 20. februar 1967 i Wieliczka) er en polsk rockemusiker som ble med i bandet Scorpions i 2003.

## Referanser


## Eksterne lenker
* 
*
Caligulas storskip

**Caligulas storskip** er et transportskip som ble funnet som skipsvrak ved utbyggingen av Leonardo da Vinci internasjonale lufthavn i Fiumicino ved Roma i Italia i 1950-årene. Fiumicino, som betyr «lille elv», var en havn nord for det antikke Romas viktige havn Ostia Antica ved munningen av elven Tiberen. Skipet ble datert til ca. 37 e.Kr. ved bruk av dendrokronologiske dateringsmetoder.

Skipsvraket var formodentlig etter en stor romersk pram eller lekter som hadde en lengde på 95 meter og en bredde på 21 meter. Dette er større enn noen av kornskipene, som handlet med Egypt og lastet 1000 tonn. Skrogplankene var 10 cm tykke og skipet kan ha vært i stand til å laste 1300 tonn. Det er mulig, men ikke bevist, at det ble bygd transport av obelisken fra Egypt i år 37 e.Kr på ordre av keiser Caligula, og som fortsatt står ved Petersplassen i Roma. Det er antatt at romerne kopierte egyptiske skip som seilte på Nilen til et spesielt havgående skip for transporten fra Egypt til Roma.

Plinius den eldre referert til transporten av obelisken fra Egypt til Roma som en enestående hendelse i sitt historieverk *[[Naturalis Historiae]]* og hvor skipet er beskrevet som «den mest vidunderlige konstruksjon som noen gang er sett på havet» og obelisken «ble brakt til Ostia». Etter å ha gjort sin tjeneste var den gigantiske lekteren ikke lenger nødvendig og skipet ble «senket for byggingen av havnen som han [keiseren] bygde der. Og så var det dessuten nødvendig å bygge andre fartøyer for å frakte disse obeliskene oppover Tiberen.»

Det ble funnet fem skip fra keisertiden under byggen av flyplassen. Skipene var av tre ulike typer, og har gitt viktig informasjon romerske sjøfart og maritim teknologi. Skipene Fiumicino 1-3 er *caudicarii*, lektere, med flat bunn som ble brukt for transport av store gjenstander, kjøretøy og handelsvarer på kanaler og elver, særskilt fra havnen og til Roma. Den fjerde var et havgående fartøy med lastkapasitet på 4 til 5 tonn. Det femte var et beskjedent fiskefartøy, *navis vivara*, som ble rodd. Alle de fem skipsvrakene er oppbevart eller utstilling i et museum sør for Fiumicino, Museo delle Navi di Fiumicino.

## Referanser


## Eksterne lenker
* Museet for de romerske skipene
Schönhausen

**Schönhausen** er et kommune i forvaltningsområdet Stendal i Landkreis Stendal i den tyske delstaten Sachsen-Anhalt. Schönhausen har en utstrekning på 45,75 km² og en befolkning på rundt 2 200 innbyggere. 

Schönhausen ligger ved elven Elben helt øst i delstaten ved grensen til Brandenburg.

## Kjente personer
*Otto von Bismarck, rikskansler

BismarcksGeburtshaus.JPG|Schönhausen slott, Bismarcks fødested


## Referanser


## Eksterne lenker
*
Sierra Morena

**Sierra Morena** er en fjellkjede i Spania. Den ligger sør i landet, i den nordlige delen av den autonome regionen Andalucía. Den er om lag 400 km lang i øst-vestlig retning, og danner sørgrensen for den store høysletten Meseta Central, og vannskille mellom elvene Guadiana i nord og Guadalquivir i sør. 

Fjellkjeden ble dannet ved landheving som følge av at den afrikanske jordplaten flyttet seg nordover. Den er ikke så høy som Sierra Nevada eller Pyreneene, den høyeste toppen er Bañuela som er 1&nbsp;323 meter over havet. 

Det er forekomster av bly, sølv, kvikksølv og andre metaller i fjellene, noen av disse har vært utnyttet siden forhistorisk tid.

## Eksterne lenker
*
Michael Schenker

**Michael Schenker** (født 1955) er en tysk hardrock/heavy metal gitarist. Varemerket hans er den lett gjenkjennelige flying V-gitaren, først Gibson så gikk han over til Dean, men er nå tilbake til Gibson igjen.  

Schenker startet sin karriere i Scorpions sammen med broren Rudolf Schenker og var med på deres debutalbum Lonesome Crow (1972), i tillegg er han kreditert som låtskriver på to av sporene på oppfølgeren *[[Fly to the Rainbow]]* (1974). Han vendte tilbake til bandet lenge nok til å bidra musikalsk til tre låter på *[[Lovedrive]]* (1979), men forlot Scorpions igjen før albumet kom ut.

Schenker ble kapret av UFO da deres gitarist Mick Bolton forlot bandet, etter at Scorpions hadde turnert sammen med UFO, og spilte med dem fra og med *Phenomenon* (1974) til og med liveinnspillingen *Strangers in the Night* (1979). Han har senere blitt gjenforent med UFO og utgitt tre plater med UFO i perioden 1995-2002. Han har vært tilbudt medlemskap i The Rolling Stones, Aerosmith og Ozzy Osbourne's Band, men avslo disse.

Schenker har fungert som bandleder i MSG, som på de fleste utgivelsene har stått for Michael Schenker Group. Da vokalisten Robin McAuley var med 1987-1992, kalte de seg McAuley Schenker Group. Han har også gitt ut plater med Michael Schenker's Temple of Rock, foruten soloplater og plater fra en rekke samarbeidsprosjekter.

## Referanser


## Eksterne lenker
* 
* 
*